ที่ มท ๐๘10.7/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 เมษายน ๒๕62

เรื่อง ขอความอนุเคราะห์ประชาสัมพันธ์โครงการรางวัลพระปกเกล้า ประจำปี พ.ศ. 2562

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันพระปกเกล้า ที่ พป 0003/ว 754 ลงวันที่ 4 เมษายน 2562 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสถาบันพระปกเกล้าว่า ได้จัดโครงการรางวัลพระปกเกล้า ประจำปี พ.ศ. 2562 โดยมีการแบ่งประเภทของรางวัล ออกเป็น 3 ประเภท ได้แก่ ประเภทที่ 1 ด้านความโปร่งใสและส่งเสริมการมีส่วนร่วมของประชาชน ประเภทที่ 2 ด้านการเสริมสร้างสันติสุขและความสมานฉันท์ ประเภทที่ 3 ด้านการเสริมสร้างเครือข่าย รัฐ เอกชน และประชาสังคม

 กรมส่งเสริมการปกครองท้องถิ่นพิจารณาแล้ว เพื่อให้การดำเนินโครงการดังกล่าวบรรลุวัตถุประสงค์ จึงขอความอนุเคราะห์จังหวัดประชาสัมพันธ์ ดังนี้

 1. เชิญชวนให้องค์กรปกครองส่วนท้องถิ่น เข้าร่วมโครงการรางวัลพระปกเกล้า ประจำปี พ.ศ. 2562 ตั้งแต่บัดนี้จนถึงวันศุกร์ที่ 31 พฤษภาคม 2562 โดยสามารถดาวน์เอกสารได้ที่ www.dla.go.th ในหัวข้อ หนังสือราชการ

 2. เชิญชวนให้องค์กรปกครองส่วนท้องถิ่นเข้าร่วมการสัมมนา หัวข้อ “รางวัลพระปกเกล้า กับการพัฒนานวัตกรรมและความคิดสร้างสรรค์เพื่อยกระดับมาตรฐานองค์กรปกครองส่วนท้องถิ่น” ในวันจันทร์ที่ 29 เมษายน 2562 เวลา 09.00 – 15.30 น. ณ ห้องวายุภักษ์ 5 ศูนย์ประชุมวายุภักษ์ ถ.แจ้งวัฒนะ กรุงเทพ เพื่อเป็นการเตรียมความพร้อมให้องค์กรปกครองส่วนท้องถิ่นเกี่ยวกับเกณฑ์การสมัครและเตรียมเอกสารเข้าร่วมโครงการฯ โดยไม่มีค่าลงทะเบียน ส่วนค่าเดินทางและที่พักให้เบิกจากต้นสังกัด ตามระเบียบของหน่วยงาน ทั้งนี้ หากองค์กรปกครองส่วนท้องถิ่นสนใจเข้าร่วมการสัมมนาดังกล่าว กรุณาลงทะเบียนผ่านทางเว็บไซต์ http://www.kpi.ac.th/kpi-award-2019/ และสามารถสอบถามรายละเอียดเพิ่มเติมได้ที่ 0-2141-9566-70

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. …………………..

ผอ.กพส. ……………….

ผอ.สบด ………………..

หน.กง. ......................

หน.ฝ. ........................

จนท. .........................

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓1๒

โทรสาร ๐-๒๒๔1-6956

ผู้ประสานงาน นางแพรวนภา ก้องภพธนดล โทร 089-5157611